b'\n_START_ARTICLE_\nRiian metro\n_START_PARAGRAPH_\nRiian metro (latv. R\xc4\xabgas metro) oli Latvian p\xc3\xa4\xc3\xa4kaupunkiin Riikaan Neuvostoliiton aikaan suunniteltu metro. Metroon suunniteltiin kolmea linjaa ja yhteens\xc3\xa4 33 asemaa rakennettavaksi vuoteen 2021 menness\xc3\xa4, mutta laulavan vallankumouksen my\xc3\xb6t\xc3\xa4 hanke kohtasi vastustusta ja Neuvostoliiton romahtamisen my\xc3\xb6t\xc3\xa4 rakentamista ei koskaan aloitettu. Rakentamisen oli suunniteltu alkavan vuonna 1990._NEWLINE_Kaupungin asukasluku on v\xc3\xa4hentynyt vuodesta 1990 maastamuuton ja negatiivisen v\xc3\xa4est\xc3\xb6nkasvun my\xc3\xb6t\xc3\xa4, mik\xc3\xa4 on tehnyt metrohankkeesta ep\xc3\xa4realistisen l\xc3\xa4hitulevaisuudessa, jopa EU-rahoituksella toteutettuna. Neuvostoliiton romahtamisen my\xc3\xb6t\xc3\xa4 mahdollisesta metron rakentamisesta ei ole keskusteltu julkisesti.'